ועדת הכספים, כנסת 20, פרוטוקול מספר 808, 2017-09-06 12:38

משה גפני: אנחנו עוברים לסעיף הבא בסדר-היום.

משה גפני: בסעיף יש לנו בקשות לדיון מחודש, את זה נראה בסוף, אז נעשה את הסעיף הזה אחרי שנעשה את הסעיף המרכזי של שינויים בתקציב לשנת 2017.

משה גפני: מספר פנייה לוועדה 71 עד 72, 136 עד 146.

משה גפני: מי מציג את הפנייה?

משה גפני: פנייה גדולה.

<שאול קירשנבאום: הפנייה נועדה לתקצוב מסגרות צהרונים, ליישום החלטות ממשלה ויישום הסכמים פוליטיים בעלי ממעות תקציבית ושינויים פנימיים לבקשת המשרד.

מיקי רוזנטל: סליחה, מהתחלה.

מיקי רוזנטל: מספר - - -

משה גפני: מהתחלה.

משה גפני: לא מיקי רוזנטל הקשיב ולא אף אחד אחר וגם אני לא הקשבתי.

מיקי רוזנטל: איפה אנחנו?

מיקי רוזנטל: איזו בקשה?

משה גפני: אנחנו בהתחלה.

מיקי רוזנטל: איזו בקשה?

משה גפני: בקשה מספר - - -

<טמיר כהן: 71 עד 72 - - -

משה גפני: עמוד 1 בחוברת הזאת.

מיקי רוזנטל: זאת?

מיקי רוזנטל: הגדולה?

משה גפני: כן.

מיקי רוזנטל: נו, שויין.

משה גפני: נו, שויין.

משה גפני: מה נו, שויין?

משה גפני: אני פה - - -

רחל עזריה: הוא עכשיו עושה חיים עם יידיש.

רחל עזריה: זה הקטע שלו.

רחל עזריה: הוא מצייץ ביידיש.

<טמיר כהן: תגיד את המספרים כדי שיהיה מסודר לפרוטוקול.

משה גפני: אמרתי.

משה גפני: מספר פנייה לוועדה 71 עד 72, 136 עד 146.

משה גפני: בבקשה, תתחיל מהתחלה.

<שאול קירשנבאום: הפנייה נועדה לתקצוב מסגרות צהרונים, ליישום החלטות ממשלה, יישום הסכמים פוליטיים בעלי משמעות תקציבית ושינויים פנימיים לבקשת המשרד.

<שאול קירשנבאום: הכול במשרד החינוך.

מיקי רוזנטל: הכול בנושאי חינוך?

<שאול קירשנבאום: הכול בנושאי חינוך.

<שאול קירשנבאום: יש פה גם העברות מכמה משרדים לפרויקטים שמוציאים במשרד החינוך.

<שאול קירשנבאום: בסך הכול מבוקשת העברה של 622,086 אלפי ₪ ממשרדי הממשלה השונים לתקציב המשרד.

משה גפני: לא הבנתי.

משה גפני: מה זה הצהרונים?

משה גפני: כמה כסף זה?

<שאול קירשנבאום: 300 מיליון ₪.

משה גפני: אני יודע, אני גם פניתי למנכ"ל משרד החינוך, למנכ"ל משרד העבודה והרווחה ופניתי גם למשרד האוצר.

משה גפני: במקומות בדירוג סוציו-אקונומי מ-4 עד 6, לגני ילדים חרדים יצטרכו לשלם במקום 150-100 שקל 500 שקל בגלל שביטלתם את המצב הסוציו-אקונומי של המשפחה.

משה גפני: אתה שומע, חבר הכנסת מלכיאלי, בטבריה ישלמו הון תועפות ואותו דבר באשקלון.

משה גפני: זה סוציו-אקונומי - - -

רחל עזריה: אתם צריכים חברי מועצה וסגני ראש עיר בטבריה שיעשו את המהלך שעשינו בירושלים ובא לציון גואל.

משה גפני: בסדר, לא עשו.

משה גפני: למה ההורה המסכן באשקלון יצטרך לשלם עכשיו 500 שקל?

משה גפני: מה אתם אומרים על זה.

<שאול קירשנבאום: אנחנו מכירים את הנושא ומנסים למצוא לו פתרון.

משה גפני: רגע, לאט לאט.

משה גפני: גם ככה אני כבר לא עובר פריימריז אצלנו.

משה גפני: אני לא יודע איך אצלך.

משה גפני: אתה יודע מה, מה יגידו לך בטבריה?

משה גפני: אתה יושב פה בוועדת הכספים, אתה מעביר כסף לצהרונים.

משה גפני: אני משפחה שמתלבטת בלגמור את החודש, שילמתי - - -

מיכאל מלכיאלי: - - - יושב-ראש ועדת הכספים, אני מבקש שתוריד את זה מסדר-היום.

משה גפני: זה היה טוב.

רחל עזריה: צביקה כהן היה מטבריה, לא?

משה גפני: מה את רוצה להגיד בזה?

רחל עזריה: שהוא היה צריך לטפל בזה כשהוא היה בטבריה.

משה גפני: בטבריה היה בסדר אז.

משה גפני: עכשיו יש בעיה.

רחל עזריה: השאלה היא לכולם, ואז - - -

משה גפני: לא, לא.

משה גפני: היה לכולם.

מיכאל מלכיאלי: אם הוא היה נשאר בטבריה זה לא היה קורה.

רחל עזריה: אז למה לקחתם אותו לירושלים?

משה גפני: אני לא לקחתי אותו גם לטבריה.

מיכאל מלכיאלי: גם גפני שואל את זה.

עודד פורר: אני אגיד לך הרב גפני, אתה יכול להגיד להם שברמת השרון איזנת.

משה גפני: אני עכשיו מדבר ברצינות.

משה גפני: דיברתי גם עם אביגדור קפלן, דיברתי גם עם אורית.

משה גפני: זה לא בסדר.

משה גפני: במקומות שבהם אפשר להשאיר את הצהרונים במסגרת משרד העבודה והרווחה, הייתם צריכים לתקצב את זה כדי שימשיך כמו שהיה בשנה שעברה, לפחות לשנה אחת.

משה גפני: אני אאשר את זה, מלכיאלי יגיד בטבריה ובאשקלון שגפני אשם.

משה גפני: הוא יהיה צודק.

מיכאל מלכיאלי: ההודעה כבר מוכנה, רק צריך את האוקיי.

מיכאל מלכיאלי: לא יותר מזה.

משה גפני: מה אנחנו עושים עם זה?

משה גפני: זו בעיה אמתית.

משה גפני: משה, אני לא יודע מה לעשות.

מיקי רוזנטל: גם לי יש שאלה.

משה גפני: רגע, לפני.

מיקי רוזנטל: לא, לא.

מיקי רוזנטל: אני מחכה - - -

<שאול קירשנבאום: אנחנו מנסים למצוא פתרון גם עכשיו בוועדה אצל חבר הכנסת אייכלר בדיוק דיברנו על העניין.

<שאול קירשנבאום: דיברנו עם נציג החינוך - - - הם בודקים מה אפשר לעשות.

משה גפני: תראה, "בודקים" זה כבר שבועיים.

משה גפני: אני שואל האם אפשר - - -

<משה שגיא: - - - פנו אלינו בנושא.

<משה שגיא: אנחנו בודקים מבחינה משפטית.

<משה שגיא: אני מקווה שתוך יום-יומיים נצא תשובה.

משה גפני: אני כבר עברתי, עשיתי על זה את כל הדוקטורט שצריך.

משה גפני: צריך באופן זמני, לשנה הנוכחית, להשאיר מספר צהרונים כאלה ביישובים המוגדרים שעליהם אנחנו מדברים, שם יש את הבעיה.

משה גפני: שהם ימשיכו השנה הזאת במשרד העבודה והרווחה.

משה גפני: כדי לעשות את זה צריך טכנית או משפטית – אני לא יודע איך קוראים לזה.

משה גפני: משפטית, לא נצא מזה בכלל – לאפשר את זה ולתקצב את זה בגלל שלמשרד העבודה והרווחה אין את הכסף לזה.

משה גפני: זה לא רק אצלכם, זה גם הנושא של משרד האוצר.

<שאול קירשנבאום: אנחנו בוחנים את זה משפטית ביחד - - -

משה גפני: מה פירוש המילה "בוחנים"?

משה גפני: נשאיר את ההעברה הזאת, נתחיל לבחון.

<שאול קירשנבאום: לא, במידה ומשפטית זה יהיה אפשרי, אז - - -

משה גפני: מה זה "משפטית"?

משה גפני: הייתה תקלה, קיבלו החלטה.

משה גפני: ההחלטה שקיבלו היא לא החלטה חוקית, היא החלטה בין המנכ"לים.

משה גפני: התברר שיש תקלה, לא לקחו את זה בחשבון.

משה גפני: אני יוצא מתוך הנחה שאף אחד לא רצה לעשות רע.

משה גפני: אבל התברר במהלך היישום שיש משפחות שמצבן הסוציו-אקונומי נמוך, שהם שילמו בשנה שעברה על הצהרונים סכום הרבה יותר נמוך, ופתאום דורשים מהם סכום גבוה.

משה גפני: אז מה יכול להיות פה משפטית?

<שאול קירשנבאום: אנחנו מנסים לפתור את זה, כולל תקציבית - - - עובדים על זה.

משה גפני: אני מציע – תכף אני אציע.

משה גפני: מיקי רוזנטל - - -

מיקי רוזנטל: אנחנו לא מצביעים?

משה גפני: מצביעים, מצביעים.

מיקי רוזנטל: אני רוצה להבין.

מיקי רוזנטל: אני בעד חינוך יהודי בבתי ספר, קודם כל נתחיל מזה.

מיקי רוזנטל: אני נגד זה שהכספים - - -

<קריאה: - - -

מיקי רוזנטל: לא, עזוב אותי.

מיקי רוזנטל: שמי שמחנך ליהדות אלה עמותות של הבית היהודי שהן עיוות של היהדות בעיני.

מיקי רוזנטל: אני רוצה לדעת לאלו עמותות הכסף הזה עובר.

משה גפני: איזה סעיף?

מיקי רוזנטל: תגבור לימודי היהדות.

משה גפני: תגבור למודי היהדות זו הפחתה.

משה גפני: בתמיכות בנושאי יהדות יש הפחתה, שגם גם את זה אתם תצטרכו להסביר.

<שאול קירשנבאום: יש תקציב קואליציוני - - -

משה גפני: על מה אתה שואל?

רחל עזריה: פה, פה תסתכל.

רחל עזריה: מיד בהתחלה.

מיקי רוזנטל: אלו עמותות מקבלות את הכסף הזה?

<משה שגיא: זה בהתאם לוועדות תמיכה.

<משה שגיא: יש ועדת תמיכות ומי שעונה לקריטריונים – בדיעבד אני יכול להגיד לך.

<קריאות: - - -

<משה שגיא: אפשר להגיד מי היה.

<משה שגיא: אני לא מכיר את - - -

עודד פורר: ועדת התמיכות התכנסה, אני מניח - - -

<משה שגיא: - - - לא הגיע - - -

מיקי רוזנטל: בקיצור, זה לא כסף לחינוך, זה כסף לשוחד.

<משה שגיא: אפשר להביא תמי שקיבל בשנה שעברה.

<משה שגיא: אין לי את זה פה.

מיקי רוזנטל: אני רוצה פירוט - - -

<משה שגיא: אני מהתקציבים.

<משה שגיא: אני לא יושב בוועדת תמיכות של כל - - -

עודד פורר: יש פה שינויים מקצועיים.

עודד פורר: השאלה אם - - -

<משה שגיא: את השינויים אני יכול להסביר.

משה גפני: אני ביקשתי לפרויקט חונכות שנעשה באמת לפי קול קורא אצל כולם, וביקשתי לימודי סביבה בשביל החברה להגנת הטבע.

משה גפני: נכון?

<שאול קירשנבאום: כן.

מיקי רוזנטל: למה הוא יודע להגיד לאן הכסף - - -

משה גפני: כשזה אני.

משה גפני: גם אני לא יודע.

מיקי רוזנטל: למה?

מיקי רוזנטל: אבל להגנת הטבע - - -

משה גפני: בגלל שאין מישהו אחר חוץ מהחברה להגנת הטבע בעניין הזה.

משה גפני: אגב, הם כנראה לא מצביעים ג'.

<משה שגיא: יש עשרות גופים שמקבלים מהסעיף הזה - - -

מיקי רוזנטל: מה זה עשרות גופים?

מיקי רוזנטל: הם כולם עמותות של הבית היהודי.

<משה שגיא: לאו דווקא.

משה גפני: הם לא יכולים.

משה גפני: כשאתה מפרסם את זה, אם אני רוצה להשתתף, אני יכול להשתתף.

<משה שגיא: בוודאי

מיקי רוזנטל: כן.

מיקי רוזנטל: אתה יכול להשתתף.

מיקי רוזנטל: אתה לא יכול לקבל.

<משה שגיא: אם הוא עונה לקריטריונים - - -

משה גפני: לא מספיק לך שאני משתתף?

מיקי רוזנטל: אל תצחיקני.

משה גפני: אני רואה שיורד גם מהחינוך המיוחד.

<משה שגיא: מהחינוך המיוחד יורד לטובת רשת החינוך העצמאי "אל המעיין" לטובת החינוך המיוחד שלהם.

משה גפני: יש בעיות עם החינוך המיוחד.

<משה שגיא: יש לו תוספת של סייעות בחינוך המיוחד בפנייה הזאת.

משה גפני: השכלה גבוהה אתם גם מורידים?

משה גפני: שר החינוך מסכים להוריד להשכלה הגבוהה?

<שאול קירשנבאום: אלה העברות - - - יש מעבר ממכללות לוות"ת, תהליך שבו המכללות - - - יעברו תוך 5 שנים לוות"ת, ולכן התקציב שלהם עובר אתם, יש 3 מכללות שכבר עברו.

<שאול קירשנבאום: בית ברל, סמינר הקיבוצים כבר עברו אז התקציב שלהם פשוט עובר ממשרד החינוך לוות"ת.

מיכאל מלכיאלי: גם המוכר שאינו רשמי יש - - -

רחל עזריה: כבוד היו"ר, אחרי שהיינו בדיון על הסמלים הלאומיים, אנחנו מיד אחרי ה-1 בספטמבר – זה היה בהומור, עכשיו לא הומור – אני חושבת שאנחנו צריכים לתת למשרד החינוך לעבוד.

רחל עזריה: לא הכול פה על דעתי ולא הכול פה על דעתו של אף אחד.

רחל עזריה: תמיד כשמגיע - - -

משה גפני: אני אצביע בעד.

משה גפני: אני רק רוצה להגיד לך שאני כבר שבוע וחצי עם הסיפור הזה - - -

רחל עזריה: אבל אתה כל פעם ככה.

רחל עזריה: אתה לא מספר לנו, ואז - - -

משה גפני: מה את רוצה שאני אעשה?

משה גפני: אני אספר לך את כל הבעיות שאני עובר.

רחל עזריה: קדימה, נו.

רחל עזריה: אתה אומר שבוע וחצי - - -

משה גפני: שבוע וחצי עם הסיפור הזה של הצהרונים.

משה גפני: זאת הייתה ההחלטה.

משה גפני: יכול להיות שההחלטה טובה אבל הם לא לקחו בחשבון שדווקא בסוציו-אקונומי הקצת יותר גבוה יש משפחות - - -

רחל עזריה: זה מה - - -

משה גפני: אני אסביר לך.

משה גפני: יכול להיות שאת יודעת, אבל אני אפרט לך את הבעיה.

משה גפני: כשזה היה במשרד העבודה והרווחה זה הלך לפי המצב הסוציו-אקונומי של המשפה.

משה גפני: זה עבר למשרד החינוך - - -

רחל עזריה: ועכשיו זה לפי האשכולות.

משה גפני: בדיוק.

משה גפני: אז התברר שיש כמה מקומות - - -

רחל עזריה: שיש בהם פער.

רחל עזריה: אגב, זה לא רק חרדים.

משה גפני: אמרתי.

משה גפני: אני אגיד לך מה שקורה אצל לא חרדים.

משה גפני: אצל לא חרדים הרשות המקומית מוסיפה את זה ממילא כי משרד החינוך נותן לה.

רחל עזריה: לא בכל מקום.

רחל עזריה: קיבלתי פניות מערים, אבל זה לא מה - - -

משה גפני: יכול להיות, יכול להיות.

רחל עזריה: אבל אני מסכימה אתך.

רחל עזריה: במעבר הזה יש היגיון, נכון?

משה גפני: כן.

משה גפני: יש היגיון אבל ברגע - - -

רחל עזריה: אני אגיד לך מה בעיני הפתרון.

רחל עזריה: אנחנו בתהליך זוחל.

רחל עזריה: פעם הצהרונים היו באשכול 2-1, אחר כך, אחרי מחאת העגלות - - - זה הפך להיות 3 וירושלים ב-4.

רחל עזריה: עכשיו זה הפך להיות עד 5.

רחל עזריה: התהליך הוא שבסוף הכול יהיה מסובסד.

רחל עזריה: אבל אתה צודק - - -

משה גפני: מה זה מסובסד?

משה גפני: במציאות, היות ולא מתחשבים - - -

רחל עזריה: אתה צודק.

רחל עזריה: אני מסכימה אתך.

רחל עזריה: יש פה - - -

משה גפני: אנחנו מבקשים מיד למצוא לעניין הזה פתרון.

משה גפני: אנחנו רוצים שהיו כמה צהרונים מהסוג הזה במקומות שעליהם אנחנו מדברים כדי שיוכל להימשך עוד שנה במשרד העבודה והרווחה ושמשרד האוצר יתקצב את זה.

משה גפני: זה הכול.

משה גפני: זה הנושא.

משה גפני: הייתה תקלה.

משה גפני: אני מאמין שאף אחד לא לקח את זה בחשבון.

משה גפני: לא שמישהו התכוון בכוונה.

משה גפני: אני מקבל את הדברים האלה ואני מבקש את הפתרון.

משה גפני: אמרת בתוך יומיים, שיהיה פתרון בתוך יומיים.

רחל עזריה: אם עושים פתרון כזה, הוא לא יכול להיות מגזרי.

משה גפני: אני לא אמרתי מגזרי.

רחל עזריה: כי אתה אמרת שיש מקומות שהם - - -

משה גפני: פנו אלי חרדים, אבל אני יודע שהפתרון הזה - - -

רחל עזריה: נכון.

רחל עזריה: אותך זה עוד יותר מבאס כי הם ירגישו - - -

משה גפני: רחל, אני מסכים אתך לחלוטין.

משה גפני: אני לא רוצה מגזרי.

<משה שגיא: - - - משרדי הרווחה - - - אנחנו לא - - -

<שאול קירשנבאום: יש רשימה של מי שהיה בשנה שעברה אצל הרווחה - - -

משה גפני: אני לא מבקש מגזרי.

משה גפני: רחל, לא מבקש.

משה גפני: אני מעוניין שזה לא יהיה מגזרי.

משה גפני: אני רוצה שלמי שיש בעיה, שיהיה לו פתרון.

משה גפני: מי בעד אישור הפניות לוועדה מספר 71 עד 72, 136 עד 146, ירים את ידו.

משה גפני: מי נגד?

משה גפני: מי נמנע?

משה גפני: בעד הפנייה – פה אחד

משה גפני: הפניות אושרו.

משה גפני: אני מגיש רביזיה ליומיים.

משה גפני: בסדר?

משה גפני: הכי הגון שיכול להיות.

משה גפני: אני לא רוצה שמלכיאל יצא ויתקשר לטבריה ויגיד - - -

רחל עזריה: הוא יגיד רביזיה ליומיים.

רחל עזריה: נראה אותם - - -

משה גפני: תמצאו מחר פתרון, אני מסיר את הרביזיה.

משה גפני: תודה רבה.

רחל עזריה: המקומון בטבריה נסגר.

מיקי רוזנטל: יש עוד החלטה.

משה גפני: יש עוד.

משה גפני: למה את הולכת?

רחל עזריה: סליחה.

מיקי רוזנטל: אדוני, אני שומר על הקואליציה.

רחל עזריה: מלכיאלי פה.

משה גפני: מספר פנייה לוועדה 95.

משה גפני: פנה אלי יושב-ראש האופוזיציה.

משה גפני: מי מסביר את המע"מ לשגרירויות?

משה גפני: קיבלתי פנייה ממשה אשר, מנהל רשות המיסים, שפנה אליו - - -

מיכאל מלכיאלי: הצבעת עכשיו על הכול?

מיכאל מלכיאלי: על 5, 6, 7, 8, 9 ,10? על הכול?

משה גפני: מה זה?

משה גפני: על הפנייה הזו שעליה דובר.

משה גפני: יש בעיה?

מיכאל מלכיאלי: מלא ניירת יש לי פה.

משה גפני: לא.

משה גפני: אין לך מלא ניירת.

משה גפני: יש לך חוברת.

מיכאל מלכיאלי: לסיפור של המשרד לשוויון חברתי, הגעתם אליו כבר?

משה גפני: לא.

<שגית אפיק: עכשיו אנחנו בעמוד 22.

משה גפני: העברנו פנייה אחת שעלי עשיתי רביזיה.

משה גפני: אגב, כל הזמן שאמרתי שאתה תתקשר ותדבר נגדי, זה היה בהומור.

משה גפני: זה לא אמתי.

משה גפני: יש פה כאלה שלא מכירים את היחסים בינינו אז יחשבו - - -

מיכאל מלכיאלי: - - - מה קרה לך עם גפני?

רחל עזריה: מי צייץ ב"טוויטר"?

מיקי רוזנטל: איפה זה היה, ב"מודיע"?

מיכאל מלכיאלי: מעיתון "הדרך" ביקשו תגובה.

מיקי רוזנטל: תגיד "דער וועג", "דער וועג".

רחל עזריה: "הפלס", "הפלס".

משה גפני: הוא ביידיש.

רחל עזריה: אמרתי, הוא מצייץ ביידיש ב"טוויטר".

רחל עזריה: תגיד לעוזרים שלך לעקוב אחריו.

משה גפני: פנה אלי משה אשר, מנהל רשות המיסים.

משה גפני: פנה אליו יושב-ראש האופוזיציה, חבר הכנסת הרצוג ואמר לו שיש בעיה עם הנושא של דיפלומטים, עם הסיפור של החזרי מע"מ.

משה גפני: הוא כתב לי שזה נמצא על השולחן שלנו ואנחנו לא אישרנו את זה ולכן הם עדיין לא יכולים לתת את החזרי המע"מ.

משה גפני: זה לא היה על השולחן שלנו, אני אמרתי לו, בגלל שזה לא היה על פי הנוהל: היו חסרים פרטים.

משה גפני: ברגע שהובאו כל הפרטים, זה מופיע עכשיו בדיון שאנחנו הולכים לקיים.

משה גפני: אנחנו מקפידים על הנוהל, עובדה שגם זכינו בבג"ץ.

משה גפני: אמרתי לבוז'י הרצוג שסתיו שפיר הגישה בג"ץ ואם הייתי עושה את זה בלי הנוהל, אז הייתי מפסיד.

משה גפני: ולא כל יום זה מס על דירה שלישי.

מיקי רוזנטל: גם לא כל יום פורים.

משה גפני: בדיוק.

משה גפני: עמוד 22 בחוברת.

משה גפני: מספר פנייה לוועדה 95.

משה גפני: בבקשה.

<חזי כהן: פנייה תקציבית זו נועדה לביצוע שינויים פנימיים לצורך התאמת תקציב החזרי המיסים לדיפלומטים ולארגונים בין לאומיים בהתאם לקצב הביצוע בפועל.

משה גפני: ממה זה נובע החזר מע"מ הזה?

<חזי כהן: תשלום החזרי המס המתבצעים בהתאם לאמנות והסכמים בין לאומיים שעליהם המדינה חתומה.

<חזי כהן: יש ועדה – סכום כל החזר המס נקבע בהתאם לוועדה שמתכנסת, ועדה ציבורית להחזר מיסים עקיפים, ובהתאם לדברים חד פעמיים - - -

משה גפני: מה זה האמנה?

משה גפני: חתמנו עם מדינות העולם שאנחנו מחזירים מע"מ?

<טמיר כהן: גם הדיפלומטים שלנו מקבלים.

משה גפני: אני שואל על זה.

<חזי כהן: יש אמנות בין לאומיות, בין היתר אמנת ג'נבה.

<חזי כהן: יש פה את נציגי משרד החוץ וגם רשות המיסים שיוכלו להסביר.

משה גפני: מי ממשרד החוץ?

משה גפני: זה נראה כמו בבית הכנסת שאתם מחלקים כיבודים ככה בעלייה לתורה.

משה גפני: מי שצריך להסביר שיסביר.

רחל עזריה: סליחה, אצל הספרדים מוכרים.

משה גפני: בבקשה.

משה גפני: לפי מה זה?

משה גפני: חתמנו הסכמים?

<דוד גולדפרב: יש קונספט במשפט הבין לאומי, אפילו המנהגי, שמדינות לא ממסות אחת את השנייה.

<דוד גולדפרב: הקונספט הזה מעוגן בהסכמים בין לאומיים מאוד בסיסיים.

משה גפני: על מה?

<דוד גולדפרב: אמנת וינה בדבר יחסים דיפלומטיים מדברת על נציגות דיפלומטית, קיר שגרירויות.

<דוד גולדפרב: אמנת וינה בדבר יחסים קונסולריים מדברת על קונסוליות.

<דוד גולדפרב: אמנת החסינויות של האו"ם מדברת על האו"ם.

<דוד גולדפרב: יש עוד אמנות ספציפיות שמדברות על ארגונים בין לאומיים נפרדים: הבנק העולמי וכולי.

<דוד גולדפרב: הבאלק הגדול זה הנציגויות הזרות, בעיקר השגרירויות, שלפי האמנות האלה פטורות מתשלום מיסים.

<דוד גולדפרב: גם הנציגויות עצמן וגם האנשים שמואמנים, חברי הצוות הדיפלומטי.

<דוד גולדפרב: זה פטור ממס שמדינת ישראל מחויבת לתת לאותן נציגויות והיא גם נהנית מהפטור הזה במדינות שבהן היא מיוצגת.

<דוד גולדפרב: זאת החובה המשפטית שחלה על מדינת ישראל לפטור את אותן נציגויות ממס.

משה גפני: את רצית להוסיף?

<קריאה: לא.

<קריאה: הוא הסביר את הכול.

משה גפני: למה צריך להביא את זה בהעברה?

<חזי כהן: מכיוון שלא ידוע כמה כסף נצטרך במהלך השנה ובהתאם להחלטות של ועדה ציבורית שמתכנסת במהלך השנה, למשל, השנה היה את העניין של השגרירות הסינית - - -

<מירון ראובן: צהריים טובים לכולם.

<מירון ראובן: אי אפשר לתקצב מראש את הסכום כי אנחנו לא יודעים את הסכום.

<מירון ראובן: שגרירויות מקבלות החזר מס ערך מוסף בלי הגבלה ויש גם החזר ליחידים .

<מירון ראובן: כמובן שזה דבר שאם קורה כמו שקרה בשנים האחרונות שארצות הברית קנתה את מלון "דיפלומט" והיינו צריכים להחזיר לה 40 מיליון שקל מס ערך מוסף, אם מתקצבים את כל המדינות ב-50 מיליון לשנה, אז לא יישאר כסף להחזיר.

משה גפני: את זה הבנתי.

משה גפני: אני שואל, אנחנו עושים הסכם מהסוג הזה, יכול להיות שרק אנחנו גובים מע"מ בסכום כזה.

משה גפני: יכול להיות שמדינות אחרות לא.

<מירון ראובן: לא, זה לא נכון.

<מירון ראובן: יש הדדיות בהחזרים.

משה גפני: כלומר, אם יש מדינה שהמע"מ שם הוא 8% - - -

<מירון ראובן: אם בניו יורק התשלום הוא 11% ובניו ג'רזי 9% ובמדינת ישראל 17% – אתה מקבל את 17% החזר או את - - -

משה גפני: אז זה לא הדדי.

<דוד גולדפרב: אדוני היושב-ראש, רק להבהיר, חלק מהמדינות - - -

<שגית אפיק: - - - בעיקרון.

משה גפני: בסדר.

משה גפני: אבל ברצות הברית אנחנו מקבלים פחות ופה הם מקבלים יותר.

<שגית אפיק: אבל משלמים פחות.

<דוד גולדפרב: - - - הפטור הוא אותו פטור.

<דוד גולדפרב: הקונספט הוא שמדינה לא ממסה את – ארצות הברית שקנתה נכס ושילמה 17%, הקונספט הוא שצריך להחזיר לה את ה-17%.

<דוד גולדפרב: זה כסף שהמדינות כבר שילמו, צריך להחזיר להן את הכסף שהן שילמו כי הן פטורות מתשלומים.

משה גפני: מספר פנייה לוועדה 95.

משה גפני: מי בעד אישור הפנייה, ירים את ידו.

משה גפני: מי נגד?

משה גפני: מי נמנע?

משה גפני: בעד הפנייה – פה אחד

משה גפני: הפנייה אושרה.

משה גפני: תודה רבה.

משה גפני: אנחנו עוברים ל-106 עד 108.

מיקי רוזנטל: עמוד 26.

משה גפני: עמוד 26 בחוברת.

<יובל טלר חסון: הפנייה נועדה לתקצוב סך של כ-27 מיליון ₪ בהוצאה, כ-10 מיליון שקלים בהוצאה מותנית בהכנסה וכן 30 מיליון ₪ בהרשאה להתחייב שעיקרם נועדו לתקצוב הרשאה להתחייב לטובת מכרז למיגון אמצעים אלקטרוניים לייעול פעילות האבטחה במזרח ירושלים במסגרת החלטת ממשלה שבה המשרדים מקבלים עידוד לביצוע פעולות התייעלות ארוכות טווח.

<יובל טלר חסון: ניתן פה תקציב חד פעמי של 30 מיליון שקל לרכישת מיגון אמצעים אלקטרוניים שצפוי במשך השנים לצמצם את ההוצאה השנתית ב-10 מיליון שקלים בשנה.

<יובל טלר חסון: הוצאה חד פעמית שתחסוך כ-10 מיליון שקלים.

<יובל טלר חסון: היא תחזיר את עצמה בתוך 3 שנים.

מיקי רוזנטל: מאבטחים וכולי?

<יובל טלר חסון: נכון.

<יובל טלר חסון: בנוסף לזה, מדובר על תקצוב של כ-16 מיליון ₪ לטובת תגבור פעילות האבטחה השוטפת ועוד 10 מיליון שקלים לתגבור הפעילות השוטפת של המשרד בהתאם לצרכים שעלו במהלך השנה, בתוכם יישום תכנית מחיר למשתכן, צרכים שעלו בפועל שנוגעים לביצוע הגרלות וביצוע פיקוח על יישום התכנית ולמימון ומיונים לקליטה של עובדים זרים בענף הבנייה.

<יובל טלר חסון: 10 מיליון שקלים בהוצאה מותנית בהכנסה, גם הם מיועדים לקליטת עובדים זרים כנגד האגרות שהתקבלו מכוחו.

מיקי רוזנטל: לי אין שאלות.

משה גפני: מי בעד אישור הפניות, ירים את ידו.

משה גפני: מי נגד?

משה גפני: מי נמנע?

משה גפני: בעד הפנייה – פה אחד

משה גפני: הפניות אושרו.

משה גפני: מספר פנייה לוועדה 165 עד 168.

<שאול קירשנבאום: זאת הפנייה שלהם - - -

משה גפני: ברכות על המינוי החדש.

מיקי רוזנטל: איזה מינוי?

משה גפני: תגיד.

משה גפני: הוא רוצה לדעת.

<שאול קירשנבאום: רכז שיכון.

משה גפני: לא רק שיכון.

<שאול קירשנבאום: רכז שכון ודתות.

<שאול קירשנבאום: צוות שיכון.

משה גפני: צוות שיכון.

משה גפני: אתה מחליף את מעיין נשר.

משה גפני: ברכות.

מיקי רוזנטל: אתה אחראי לכל ההגרלות האלה?

משה גפני: אלו הגרלות עכשיו?

מיקי רוזנטל: של הפיס של הדיור.

<שאול קירשנבאום: ההגרלות מבוצעות על ידי משרד השיכון.

מיקי רוזנטל: כן.

מיקי רוזנטל: הוא אחראי עכשיו על כל - - - תצליחו.

משה גפני: שיהיה בצלחה.

משה גפני: בבקשה.

<שאול קירשנבאום: הפנייה נועדה להעברת סכום של 400,000 אלפי ₪ - -

משה גפני: 400 מיליון.

<שאול קירשנבאום: - - הסברים יינתנו בוועדה המשותפת.

משה גפני: כן, משרד הביטחון, בבקשה.

משה גפני: 400 מיליון שקל.

משה גפני: מי מסביר.

<שאול קירשנבאום: ההסברים יינתנו בוועדה המשותפת.

משה גפני: את מה שאתם יודעים להגיד.

<שאול קירשנבאום: יש לך משהו להגיד?

<שאול קירשנבאום: אין בעיה.

<שאול קירשנבאום: זה עבור הוצאות ביטחוניות שונות בציר הביטחון.

<שאול קירשנבאום: התכנית מיועדת להוצאות ביטחוניות של משרד הביטחון, בכללן פרויקטי רכש, אימונים, מלאים, קיום שוטף ועוד.

<שאול קירשנבאום: פירוט ברמה גבוהה יותר יהיה בתקציב המסווג בפני הוועדה.

<שאול קירשנבאום: הכול זה חלק מהסיכום התקציבי הרב שנתי.

משה גפני: כתבתם בפנייה שמדובר על פרויקטי רכש, אימונים, מילואים - - -

<שאול קירשנבאום: מלאים, קיום שוטף - - -

משה גפני: מלאים, סליחה.

משה גפני: קיום שוטף.

משה גפני: בסדר.

משה גפני: אתם תסבירו את זה בוועדה המשותפת של ועדת כספים וועדת חוץ וביטחון.

משה גפני: מי בעד אישור הפניות, ירים את ידו.

משה גפני: מי נגד?

משה גפני: מי נמנע?

משה גפני: בעד הפנייה – פה אחד

משה גפני: הפניות אושרו.

משה גפני: מה יש לנו עכשיו?

<טמיר כהן: העודפים.

משה גפני: אם אתה רוצה לדעת, מלכיאלי, זה עכשיו מגיע.

משה גפני: תכף נראה.

מיכאל מלכיאלי: - - - מכתבים שלחתי ואף אחד לא ענה עד עכשיו.

מיכאל מלכיאלי: תשובות לכמה שאלות בנושא הזה.

מיכאל מלכיאלי: כלום.

מיכאל מלכיאלי: ידונו.

משה גפני: אלה שני העודפים.

משה גפני: מה זה העודף הזה?

משה גפני: זה העודף המעניין.

משה גפני: מה אתה אומר?

מיכאל מלכיאלי: - - - אין תשובות לשאלות - - -

משה גפני: אתה נגד?

משה גפני: תגיד, ותחסוך לי התלבטויות.

<חזי כהן: על איזה סעיף מדובר, כבוד היושב-ראש?

משה גפני: אנחנו מדברים על בקשה מספר 04008.

<חזי כהן: איזה תשבות?

<חזי כהן: כל השאלות שהתבקשנו להשלים העברנו - - -

משה גפני: יש, למשל, שאלה על המוכר שאינו רשמי – יש הרבה שאלות – שצריך לקבל, מוסדות הפטור, למשל, צריכים לקבל 55% מתקצוב.

משה גפני: על פי הודעת משרד החינוך הם מקבלים בערך 20%.

משה גפני: נם לא מקבלים 55%, הם מקבלים הרבה הרבה פחות.

משה גפני: פה יש העברה, גם כן, למוכר שאינו רשמי - -

מיכאל מלכיאלי: ממשרד אחר לגמרי.

משה גפני: - - ממשרד אחר לגמרי.

<חזי כהן: כן.

<חזי כהן: אבל על כל השאלות שנתבקשנו בדיון הקודם וזה שלפניו, ענינו - - -

משה גפני: מה עניתם?

משה גפני: תגיד לי מה עניתם.

מיכאל מלכיאלי: אדרבה, בוא תן תשובה.

משה גפני: כן.

משה גפני: תן תשובה, נצביע בעד.

מיכאל מלכיאלי: איך המשרד לשוויון חברתי קשור לתקצוב שיעורים שאנחנו יודעים שתמיד אומרים שאין כפל תקציבים משני משרדים.

מיכאל מלכיאלי: אך המשרד נהיה נדיב פתאום לתקצב את אותם בתי ספר?

מיכאל מלכיאלי: זו שאלה ראשונה.

מיכאל מלכיאלי: שאלה שנייה: מה עם המוכשר הערבי, למשל, להם לא מגיע כסף?

מיכאל מלכיאלי: למוכשר החרדי לא מגיע כסף?

משה גפני: איזה שאלות אתה שואל?

משה גפני: רואים שאתה חבר כנסת חדש.

משה גפני: לא מגיע.

משה גפני: לחרדים מגיע?

מיכאל מלכיאלי: תשאל אותי על הערבים, קודם כל.

מיכאל מלכיאלי: מאיפה הכסף?

מיכאל מלכיאלי: היועץ המשפטי שלך אישר לך להעביר כסף ממשרד אחר - - -

<חזי כהן: מדובר ב-50 מיליון ₪, שכמו שכתוב לכם בדברי ההסבר, בהתאם להחלטה 922 - - -

מיכאל מלכיאלי: את האמת, גם - - - אני לא מבין.

<רועי אסף: מה השאלה?

מיכאל מלכיאלי: שאלנו.

<רועי אסף: יש החלטת ממשלה.

<רועי אסף: יש סעיף שקובע - - -

מיכאל מלכיאלי: שהממשלה תחליט.

מיכאל מלכיאלי: זה בא לפה.

מיכאל מלכיאלי: פה, תפקד הכנסת לבקר את מה שהממשלה החליטה.

מיכאל מלכיאלי: אני אומר לך, אני לא מצליח להבין את ההחלטה הזאת.

<רועי אסף: הוועדה הזו אישרה את העברת הכספים - - -

משה גפני: זה עודף.

משה גפני: אני לא ניהלתי את הישיבה.

משה גפני: מי שניהל את הישיבה היה אחמד טיבי.

משה גפני: אישרו את ההעברה של מה שהממשלה התחייבה לבתי הספר הכנסייתיים.

משה גפני: היה מדובר על 50 מיליון שקל בערך, קצת יותר מ-50 מיליון.

מיכאל מלכיאלי: מתוך זה נתנו להם מקדמות - - -

משה גפני: נתנו להם.

משה גפני: לא השלימו את כל ההעברה כמו שקורה בחלק גדול מהמקרים של טיפול משרדי הממשלה, ונשארו 19 מיליון שקל עודפים, שאת ההעברה של זה אתה לא מאשר עכשיו אלא אתה מאשר את העודף.

משה גפני: העודף הוא 19 מיליון שקל שלא בוצע.

משה גפני: ואתה שואל כמה שאלות - - -

מיכאל מלכיאלי: - - - את העודף ולחלק אותו למוכשר הערבי, לחרדים - - -

משה גפני: לא.

משה גפני: לפי דעתי אתה שואל יותר מזה.

משה גפני: אתה שואל, היות וזה נובע מהעברה של 50 מיליון שקל, אף על פי שאין קשר בין הדברים, השאלה שלך עומדת לעצמה, למה לא נותנים את מה שמחויבים לתת?

משה גפני: זו השאלה, מה התשובה?

<חזי כהן: מדובר ב-50 מיליון ₪ - - -

משה גפני: לא.

משה גפני: עזוב את ה-50 מיליון.

משה גפני: הוא שאל שאלה.

<חזי כהן: מה השאלה?

משה גפני: השאלה היא למה לא נותנים למוכר שאינו רשמי את האחוזים שמגיעים להם?

מיכאל מלכיאלי: גם שם יש החלטות ממשלה.

משה גפני: כן.

<חזי כהן: ההחלטה הזאת דיברה על 50 מיליון ₪ למוכר שאינו רשמי ברוח ערכי הדת הנוצרית - - -

מיכאל מלכיאלי: אתה יכול להסביר לי מה זה "רוח ערכי הדת"?

מיכאל מלכיאלי: למה זה קשור למשרד החינוך "רוח ערכי הדת"?

מיכאל מלכיאלי: למה אין רוח ערכי הדת המוסלמית או היהודית?

מיכאל מלכיאלי: למה דווקא הם קיבלו את זה?

מיכאל מלכיאלי: יש להם ערכים שאין לנו?

<חזי כהן: אדוני חבר הכנסת, הוועדה דנה בזה ואישרה.

<חזי כהן: אנחנו רק מבקשים את העברת העודפים - - - הצבעתם.

משה גפני: אתם צודקים.

משה גפני: שואל חבר הכנסת מלכיאלי שאלה, למה במוכר שאינו רשמי לא מקבלים את האחוזים המגיעים על פי החלטת ממשלה?

משה גפני: יצאה חוברת, עם כל הכבוד, של משרד החינוך, של מינהל הכלכלה והתקצוב והוא כתב שם שילד בחינוך הממלכתי מקבל בסביבות 500 שקל, ילד בחינוך המוכר שאינו רשמי או במוסד הפטור מקבל 100 שקל.

משה גפני: אני לא יכולתי להתמודד עם זה בגלל שלא למדתי ליבה, אז הלכתי לשאול מישהו כמה זה באחוזים - - -

מיכאל מלכיאלי: - - - תלמד ליבה - - -

משה גפני: לא.

משה גפני: למה?

משה גפני: עדיף לי לשאול.

משה גפני: אז אמרו לי שזה 20%.

משה גפני: זה נכון?

משה גפני: אני לא יודע, זה נכון?

משה גפני: 100 שקלים מול 500 שקלים, זה 20% זה לא 55%.

<חזי כהן: כבוד היושב-ראש, מדובר בסכום באמת קטן מתוך פנייה - - -

משה גפני: עזוב את הפנייה.

מיכאל מלכיאלי: מה זה קטן?

מיכאל מלכיאלי: יש כאן בעיה שחלק מקבלים וחלק לא מקבלים.

מיכאל מלכיאלי: אילו הצעתי הייתה מתקבלת, לא היינו מצביעים על זה היום - - -

<חזי כהן: אדוני היושב-ראש, בתור הפקיד שאחראי להעביר להם את הכסף, אינני משרד החינוך.

<חזי כהן: אתם צריכים לזמן את משרד החינוך, את הסגל הביר במשרד החינוך שיענו לך תשובות.

<חזי כהן: אתה כרגע שואל את מי שמעביר את התקציב שכבר אישרתם.

מיכאל מלכיאלי: אתה משוויון חברתי?

מיכאל מלכיאלי: איך אתה מכותב פה?

משה גפני: מלכיאלי, תן לי להשלים כמה דברים שאני צריך.

משה גפני: הרי נאשר את זה באיזשהו שלב.

משה גפני: היית שאלה של חברת הכנסת סתיו שפיר לגבי הנושא של מפוני עמונה.

משה גפני: היא כל הזמן שואלת אותי את השאלה ואני רוצה לדעת האם מישהו יודע לתת תשובה.

משה גפני: יש פה השלמת טיפול במפוני ההתנתקות.

משה גפני: הרי זה כבר התבטל, כבר אין הגוף שמטפל – לאן הולך הכסף הזה?

משה גפני: מישהו יכול להגיד?

משה גפני: היא טוענת שהכסף הזה ולך פה באוויר.

משה גפני: תנו תשובה לשאלה הזאת.

<חזי כהן: הטיפול של מינהלת תנופה עבר למשרד החקלאות.

<חזי כהן: מדובר בפנייה של 4 מיליון ₪.

<חזי כהן: המינהלת נסגרה בסוף 2015 אבל המשך הטיפול עבר למשרד החקלאות.

<חזי כהן: בטיפול שלהם היום תביעות שתלויות ועומדות בפני ועדת הזכאות והוועדה המיוחדת בכל התחומים שהוגדרו בחוק יישום תכנית ההתנתקות.

משה גפני: משרד החקלאות?

<חזי כהן: החלק של מינהלת תנופה שבמשרד החקלאות מטפלת בסיוע למפונים.

משה גפני: מי במשרד החקלאות?

<סיון ינקוביץ: יש אגף במשרד החקלאות שחלק מהאחריות שלו זה לטפל במפונים שלך גוש קטיף.

משה גפני: מי עומד בראש האגף הזה?

משה גפני: היא שאלה את השאלות.

משה גפני: הייתם צריכים לבוא עם תשובות.

<חזי כהן: היא שאלה על האגף.

<חזי כהן: היא שאלה איך יכול להיות שמועבר כסף לגוף שאינו קיים.

<חזי כהן: הסברנו שהטיפול עבר למשרד החקלאות והתקציב מתוקצב בסעיף 04 עבור משרד החקלאות.

משה גפני: יודעים לעשות אבחנה שזה כסף שמיועד למה שטיפלו במינהלת תנופה?

<חזי כהן: כן.

<חזי כהן: זו תכנית נפרדת, תחום נפרד, מספר 040, במסגרתו המשרד מטפל בסיוע למשפחות במעבר לבית הקבע, השלמת הסכמי העתקה למוסדות ציבור.

<חזי כהן: אפשר להסביר, אם אתם רוצים, על כל תכנית.

משה גפני: מי זה סגן שר במשרד ראש הממשלה?

<חזי כהן: סגן השר מייקל אורן.

מיכאל מלכיאלי: שאלת מי זה?

משה גפני: תשאל.

מיכאל מלכיאלי: אתה מתבסס על משהו שהוועדה אישרה כבר בהתאם להחלטת ממשלה.

מיכאל מלכיאלי: אני רוצה להאיר את עיניך בנקודה אחת.

מיכאל מלכיאלי: מאז שהוועדה אישרה ועד היום קרה משהו.

מיכאל מלכיאלי: מה קרה?

מיכאל מלכיאלי: לוועדה שאישרה את הכסף לא היה פירוט לאן הולך הכסף.

מיכאל מלכיאלי: מאז נודע לנו שהכסף הולך לשעות לימוד.

מיכאל מלכיאלי: אבל עוד דבר התחדש מאז: היועץ המשפטי נתן הנחייה שאי אפשר להעביר לאותו דבר משני משרדים.

מיכאל מלכיאלי: כשהוועדה אישרה בהתחלה 50 מיליון לבתי ספר כנסייתיים, היא צדקה כי היא לא ידעה למה זה הולך.

מיכאל מלכיאלי: היום, כשהוועדה יודעת לאן הכסף הולך אני רוצה לשאול אותך כדי שתענה לפרוטוקול, איך אתה מתקצב שעות לימוד כשהיועץ המשפטי אסר על משרד אחר לתקצב דבר שמשרד אחר מאשר.

משה גפני: יש פה בעיה משפטית.

משה גפני: הרי זה אושר במשרד החינוך, איך זה פתאום עובר למשרד הזה?

<רועי אסף: ראשית כל, אני לא משרד החינוך ואינני יועץ משפטי.

<רועי אסף: הנושא תלוי ועומד - - -

משה גפני: אתה הממשלה עכשיו לצורך העניין.

משה גפני: אם אתה לא יודע לענות לשאלות אז יש לנו בעיה.

<רועי אסף: אני אענה.

<רועי אסף: תן לי רגע להשיב.

משה גפני: בבקשה.

משה גפני: אנחנו לא נגדך, שלא תהיה לך טעות.

<רועי אסף: אין בעיה.

מיכאל מלכיאלי: אנחנו רוצים לעזור לך לא לטעות.

<רועי אסף: א', יושב-ראש הוועדה, מרגי, נדון אצלו הנושא הזה וגם ועדת החינוך - - -

מיכאל מלכיאלי: וכל מה שהוא החליט, לא קיימו.

משה גפני: אנחנו מפסיקים את הדיון.

משה גפני: אם מרגי דן בזה, אז הוא סידר את הבעיות.

מיכאל מלכיאלי: את כל מה שהוא החליט לא קיימו בשטח.

משה גפני: אז מרגי דן.

משה גפני: זו שיטה, תלמד, במשרדי הממשלה, אומרים לך: אבל ההוא דן.

משה גפני: בסדר.

משה גפני: אז מה היה אצל מרגי?

<רועי אסף: הוא ביקש לפתור את הבעיה הזאת.

<רועי אסף: זה הפתרון שהוצע על ידי הממשלה.

<רועי אסף: הפתרון התקבל בוועדת בחינוך - - -

משה גפני: שמה?

<רועי אסף: שיעבירו את ה-50 מיליון שקלים – אני מדבר אתך על השנה שעברה – זה עבר לוועדה שלך ואתם אישרתם.

מיכאל מלכיאלי: אז לא אישרו - - -

<רועי אסף: אני עונה לך.

<רועי אסף: תן לי לענות.

משה גפני: בבקשה.

<רועי אסף: כרגע הנושא נדון בבג"ץ.

משה גפני: בג"ץ?

משה גפני: מי הגיש בג"ץ?

משה גפני: הם הגישו בג"ץ - - -

<רועי אסף: פורום המוכר שאינו רשמי הגיש בג"ץ ונציגי המדינה ענו לבג"ץ והשיבו תשובה.

<רועי אסף: נציגי העותרים ביקשו אורכה ואישרנו להם מבחינתנו.

<רועי אסף: בג"ץ , כמובן, מאשר - - -

משה גפני: מה ענתה המדינה?

משה גפני: במשפט.

<רועי אסף: במשפט - - -

מיכאל מלכיאלי: - - - יש איזו ועדה שהמדינה הקימה לדון בבעיות של המוכשר - - - ושלא יהיו אפליות.

<רועי אסף: לא.

<רועי אסף: זה צוות שהוקם.

<רועי אסף: המדינה הציעה להקים צוות, שאני אחד מחבריו.

<רועי אסף: הצוות ענה לבג"ץ ועכשיו הם מחכים.

<רועי אסף: יש פה כל מיני קבוצות.

<רועי אסף: יש קבוצה של המיעוטים לצורך העניין, אז יכול להיות שיש פה טענה נכונה ויכול להיות שהיא איננה נכונה, אבל בזה בג"ץ יחליט.

<רועי אסף: לשאלה שלך אם יש כפל תמיכות – והיועץ המשפטי אמר שלא – לטעמנו אין כפל תמיכות בגלל שזה מעבר לשעות הלימוד שנלמדו.

<רועי אסף: זה מעבר לשעות הלימוד.

<רועי אסף: כיוון שזה מוכר שאינו רשמי, יש לך את המסלולים – נציג משרד החינוך פה אולי יענה על זה יותר טוב – אתם מכירים את זה היטב, יש 100% תקצוב למוסדות ש רשת החינוך העצמאי ורשת החינוך של ש"ס.

<רועי אסף: מעבר לזה יש את מוסדות הפטור ומעבר לזה יש את המוכר שאינו רשמי שמקבל 75% תקצוב.

<רועי אסף: מעבר לזה יש את הממלכתי.

<רועי אסף: אנחנו דנים עכשיו דנים רק במוכר שאינו רשמי.

<רועי אסף: מוכר שאינו רשמי מקבל תקצוב של בערך שלושה רבעים על כל שקל.

מיכאל מלכיאלי: לא כולם.

מיכאל מלכיאלי: אמורים לקבל.

<רועי אסף: זה כרגע התקצוב.

<רועי אסף: הבג"ץ דן בזה.

משה גפני: יש לי שאלה ליועצת המשפטית.

משה גפני: אני מקש לדעת האם יכול להיות מצב שאנחנו מאשרים כאן בוועדה תקציב לסעיף מסוים, לפעולה מסוימת, במשרד החינוך, ואחרי זה אנחנו צריכים לאשר עודף במשרד לשוויון חברתי?

משה גפני: האן יש אפשרות משפטית כזאת?

משה גפני: אנחנו אישרנו כאן בוועדה את הכסף הזה למטרה מסוימת - - -

<רועי אסף: למשרד לשוויון חברתי.

משה גפני: לא.

משה גפני: אישרנו את זה למשרד החינוך.

<קריאות: - - -

<רועי אסף: כבוד היושב-ראש, זה גם קיבל אישור של - - -

מיכאל מלכיאלי: את התשובה של המדינה לבג"ץ קראת?

<רועי אסף: בוודאי.

מיכאל מלכיאלי: חלק מהתשובה של המדינה לבג"ץ היא שהולכים לתקצב גם את המוכשר הערבי, ובמענה לאפליה גם את המוכשר הערבי.

מיכאל מלכיאלי: בחרדי המשרדים לא כל כך גילו עניין לכן גם בג"ץ לא היה צריך להתייחס לזה.

מיכאל מלכיאלי: זו האמת.

משה גפני: אני רוצה להגיד לך שאני מופתע, אחרי 28 שנה כאן איך יכול להיות דבר כזה שדואגים לכנסייתיים ולערבים ולא דואגים לחרדים.

משה גפני: איך יכול להיות?

משה גפני: איך יועץ משפטי אישר לענות כזאת תושבה?

מיכאל מלכיאלי: אבל התשובה הכי חכמה היא שכיוון שזה מעבר לשעות הלימוד, אז זה נקרא משהו אחר.

משה גפני: זה מה שאמרו יאיר לפיד ושי פירון על הקייטנות שלא נתנו לחרדים: זה משהו אחר.

משה גפני: עכשיו אומר יועץ משפטי באשקלון שהנושא של הצהרונים הוא כן חלק מעניין.

משה גפני: זה מדע מאוד גמיש: כל מה שנוגע לחרדים, התשובה היא שלילית.

<רועי אסף: אני לא חושב שצריך - - -

משה גפני: בסדר, אז מה?

משה גפני: מה חשבת, שבאת לפה לחיים קלים?

מיכאל מלכיאלי: הבטיחו לי.

משה גפני: הבטיחו לך?

משה גפני: אז תגיד להם שהיית צריך לשאול אותי.

משה גפני: מה אתה מציע?

משה גפני: אני לא יכול להעביר את זה ככה.

משה גפני: אתה מיצע לדחות את זה?

מיכאל מלכיאלי: כן.

מיכאל מלכיאלי: עד שנקבל תשובה.

משה גפני: בסדר.

<חזי כהן: כבוד היושב-ראש, אני רוצה לציין שמדובר פה בהרבה משרדים, ם משרד ראש הממשלה - - -

משה גפני: אתה רוצה שאני אצביע?

משה גפני: בוא נצביע, אין בעיה.

משה גפני: אני אצביע בעד.

משה גפני: אתה רוצה?

מיכאל מלכיאלי: אני לא אצביע בעד.

משה גפני: אתה תצביע נגד.

משה גפני: אתה רוצה?

משה גפני: בבקשה.

משה גפני: אין לי רוב בוועדה לזה.

משה גפני: חוץ מזה, הודעתי באחת הישיבות הקודמות ואני מתכוון לעשות את זה, אני הולך לקיים דיון כאן בוועדה על הכסף שאתם מעבירים למוכשר, למוכשר כולו: גם החרדי וגם הערבי וגם בית הספר הריאלי.

משה גפני: אתם חייבים להעביר 75% אבל אתם מעבירים 20% או 25%.

<חזי כהן: כן, אבל - - -

משה גפני: אני לא יושב פה בתור זה שמשרת את אגף התקציבים או את משרדי הממשלה.

משה גפני: אתם תצטרכו לתת תשובות על השאלות האלה.

משה גפני: מספיק.

מיכאל מלכיאלי: שלחתי כמה פעמים מכתבים אבל לא קיבלתי תשובות אף פעם.

<חזי כהן: למי שלחת?

משה גפני: מה פתאום תשובות?

משה גפני: אין להם בולים.

משה גפני: מה התשובות?

משה גפני: מה אתם עונים לו על השאלה הזאת?

<חזי כהן: לא קיבלתי שום מכתב.

מיכאל מלכיאלי: שזה מעבר לשעות לימוד.

משה גפני: חבר הכנסת מלכיאלי, בוא נשעה שיתוף פעולה בין ש"ס ליהדות התורה באופן נדיר.

מיכאל מלכיאלי: - - - אבל אל תיסחף.

משה גפני: לא נסחף.

מיכאל מלכיאלי: בוא, מראש נקבע - - -

משה גפני: את הקווים האדומים.

משה גפני: בסדר.

משה גפני: אתה תוציא עוד פעם מכתב אליהם לגבי הנושא הזה של המוכשר הכללי, גם מוסדות הפטור וגם המוסדות המוכרים שאינם רשמיים - - -

מיכאל מלכיאלי: וגם הערבים.

משה גפני: וגם הערבים, בוודאי.

משה גפני: זה ממילא, אם אתה אומר מוכר שאינו רשמי - - -

מיכאל מלכיאלי: המדינה אמרה לבג"ץ - - -

משה גפני: בסדר, בסדר.

משה גפני: תוציא מכתב לשר החינוך ומכתב לשר האוצר ותעביר אלי העתק.

משה גפני: אני מבטיח לך שבעזרת השם, אם לא תקבל תשובות בזמן, אני אקיים פה דיון על הכסף.

משה גפני: זו לא ועדת חינוך ולא ועדות אחרות, זאת ועדה שתעסוק בעניין הכספי.

משה גפני: אנחנו מעבירים הרבה העברות, גם היום העברנו, תקציב למשרד החינוך.

משה גפני: אני אקיים על זה דיון למצות את העניין.

משה גפני: זה פשוט בלתי נסבל.

משה גפני: אנחנו יותר יותר מעורים במה שקורה במדיה, יותר ויותר מעורים במה שקורה בתקציב ויותר ויותר מעורים במה שקורה בנושא המשפטי והאמת היא שאנחנו מתחילים לא להבין איך אפשר במדינה מסודרת, לא מדינת עולם שלישי ולא מדינה שהיא דיקטטורה, איך יכולים לקחת קבוצה באוכלוסייה, להפלות אותה לרעה ולתת לזה גושפנקה משפטית.

מיכאל מלכיאלי: ההצבעה הזאת - - - אפליה.

משה גפני: כן, אבל אני בעד הכנסייתיים.

משה גפני: אני בעד זה שיפתרו גם את הבעיות האלה.

משה גפני: תוציא מכתב לשר האוצר, לשר החינוך.

משה גפני: תעביר אלי העתק.

משה גפני: אם לא תקבל תשובה במועד סביר, אני בעזרת השם אקיים דיון על המכתב שלך ועל כל מה שאמרתי בפעמים הקודמות, נקיים דיון על הכסף.

משה גפני: יתברר שאנחנו לא צודקים – נגיד שאנחנו לא צודקים.

משה גפני: יתברר שאנחנו צודקים – הם יצטרכו לתקן את זה.

משה גפני: תודה רבה.

<סיון ינקוביץ: כבוד היושב-ראש, אפשר - - -

משה גפני: בבקשה, כן.

משה גפני: אני בעד להצביע.

משה גפני: אני אצביע בעד.

<סיון ינקוביץ: אני לא רוצה לדחוק בוועדה להצביע.

<סיון ינקוביץ: אני מבינה שרוב השאלות פה הן מהותיות ואין לי ויכוח.

<סיון ינקוביץ: יש לי פה בתוך הפנייה הזאת של ה-120 מיליון שקל עודפים, 4 מיליון שקל ששייכים למינהלת תנופה שמטפלת במפוני גוש קטיף, ואני רוצה לבקש לא לבוא שוב פעם.

<סיון ינקוביץ: אז אם יש שאלות שקשורות ל-4 מיליון שקלים האלה אני מוכנה לענות עליהן.

משה גפני: לא.

משה גפני: שאלתי על תנופה.

<סיון ינקביץ': אז אפשר לא להגיע בפעם הבאה שיהיה דיון - - -

משה גפני: כן.

משה גפני: אין צורך.

משה גפני: אין צורך, את ענית.

משה גפני: אם את יכולה להגיד את הסעיף במשרד החקלאות.

<סיון ינקביץ': זה סעיף 0406.

משה גפני: זה בתוך הפנייה הזאת.

<סיון ינקביץ': כן.

משה גפני: את לא תצטרכי לבוא בפעם הבאה.

<סיון ינקביץ': תודה רבה.

משה גפני: אנחנו עוברים לבקשה האחרונה.

משה גפני: בקשה מספר 42004.

משה גפני: בבקשה.

<יובל טלר חסון: הפנייה נועדה להעברת עודפים מחויבים בסך של כ-6 מיליון ₪ לתקציב הסיוע של משרד הבינוי והשיכון שהם ייתרת עודפים לשנת - - -

משה גפני: רגע.

משה גפני: אנחנו מבקשים את התשובה שעניתם לבג"ץ.

משה גפני: אני רוצה ללמוד את זה.

מיכאל מלכיאלי: - - - לא תבין - - -

משה גפני: לא חשוב.

משה גפני: אני אתם ביחד.

משה גפני: שיעבירו גם אליך.

משה גפני: תעבירו לנו?

משה גפני: תודה.

משה גפני: בבקשה, סליחה.

<יובל טלר חסון: הפנייה נועדה להעברת ייתרת עודפים מחויבים משנת 2016 לשנת 2017 בתקציב הסיוע של משרד הבינוי והשיכון בסך של כ-6 מיליון שקלים שנועדו לסיוע לחסרי דירה בסך של 2.3 מיליון שקלים; אשראי מסובסד לדיור בסך של כ-800 אלף שקל - - -

משה גפני: למה אתם מביאים את זה בהעברה?

משה גפני: זה בסדר.

משה גפני: למה אתם מביאים את זה בהעברה?

משה גפני: למה זה לא היה בבסיס?

<יובל טלר חסון: זה עודף.

משה גפני: זה עודף.

משה גפני: מי בעד אישור העודף, ירידם את ידו.

משה גפני: מי נגד?

משה גפני: מי נמנע?

משה גפני: בעד הבקשה – פה אחד

משה גפני: הבקשה אושרה למשרד השיכון לחסרי דירה, אשראי לדיור, סיוע בשכר דירה, עמלות ניהול הסיוע.

משה גפני: תודה רבה לכם.

משה גפני: הישיבה נעולה.